Адзін мой таварыш гаворыць, што гэта глупства і робіцца ад невуцтва. Чаго там баяцца? Хай бы Някляеў выступіў. Я, праўда, не разумею, чаго ён туды ідзе. Там няма прыхільнікаў. Там будуць і крычаць, і запляскваць. Колькі там за 10 хвілінаў можна сказаць? Сказаў бы, што ўлада антынародная, што неабходна расследаваць знікненні вядомых палітыкаў. Запытаўся б, дзе грошы ад продажу зброі? Чаму ў краіне такая карупцыя? Дык усё гэта людзі і так ведаюць. Сход асудзіў бы ягоны выступ. Давалі ж у свой час Ельцыну выступіць на партканферэнцыі з крытыкай цэнтральнага апарата, пасля чаго з’явілася знакамітая фраза Лігачова “Борис, ты не прав!”. Ну, сказалі б Някляеву: “Уладзімір, не твая праўда!”.